หม่อมเจ้าพร้อมเพราพรรณ วุฒิชัย

หม่อมเจ้าพร้อมเพราพรรณ วุฒิชัย (9 ธันวาคม พ.ศ. 2431 - 4 กันยายน พ.ศ. 2467) เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมนวม (สกุลเดิม โรจนดิศ) มีพระนามลำลองว่า ท่านหญิงกลาง มีโสทรภคินีสององค์ คือ หม่อมเจ้าจงจิตรถนอม ดิศกุล หรือ ท่านหญิงใหญ่ และหม่อมเจ้าสรรพสมบูรณ์ ดิศกุล หรือ ท่านหญิงกลัด

หม่อมเจ้าพร้อมเพราพรรณเสกสมรสกับพระเจ้าบรมวงศ์เธอ กรมหลวงสิงหวิกรมเกรียงไกร พระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทับทิม ในรัชกาลที่ 5 เมื่อวันที่ 1 มีนาคม พ.ศ. 2449 มีพระโอรส-ธิดา 6 องค์ คือ

 หม่อมเจ้าทรงวุฒิไชย วุฒิชัย (27 มีนาคม พ.ศ. 2454 – 27 ธันวาคม พ.ศ. 2484) เสกสมรสกับคันธรสรังษี แสงมณี (เดิมคือ หม่อมเจ้าคันธรสรังษี รพีพัฒน์)
 หม่อมเจ้าอุทัยเฉลิมลาภ วุฒิชัย (11 กุมภาพันธ์ พ.ศ. 2457 – 18 สิงหาคม พ.ศ. 2501) เสกสมรสกับพระวรวงศ์เธอ พระองค์เจ้าวิมลฉัตร
 หม่อมเจ้าสุวภาพเพราพรรณ สวัสดิวัตน์ (14 มกราคม พ.ศ. 2459 – 20 กันยายน พ.ศ. 2530) เสกสมรสกับหม่อมเจ้านนทิยาวัด สวัสดิวัตน์
 หม่อมเจ้าโต (30 มีนาคม พ.ศ. 2460 – 2 กุมภาพันธ์ พ.ศ. 2463)
 หม่อมเจ้าพอ (24 กุมภาพันธ์ พ.ศ. 2462 – 1 มีนาคม พ.ศ. 2463)
 หม่อมเจ้าชาย (ไม่มีพระนาม; 14 ตุลาคม พ.ศ. 2463 – 20 ตุลาคม พ.ศ. 2463)

สิ้นชีพิตักษัย 
หม่อมเจ้าพร้อมเพราพรรณถึงชีพิตักษัยด้วยพระโรควัณโรค เมื่อวันที่ 4 กันยายน พ.ศ. 2467 สิริชันษาได้ 37 ปี

เครื่องราชอิสริยาภรณ์

พงศาวลี

อ้างอิง 

ราชสกุลดิศกุล
ราชสกุลวุฒิชัย